CELEX: 62015CN0562
Language: mt
Date: 2015-11-04 00:00:00
Title: Kawża C-562/15: Talba għal deċiżjoni preliminari mressqa mill-Cour d’appel de Paris (Franza) fl-4 ta’ Novembru 2015 – Carrefour Hypermarchés SAS vs ITM Alimentaire International SASU

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/11
            
         Talba għal deċiżjoni preliminari mressqa mill-Cour d’appel de Paris (Franza) fl-4 ta’ Novembru 2015 – Carrefour Hypermarchés SAS vs ITM Alimentaire International SASU
   (Kawża C-562/15)
   (2016/C 027/14)
   Lingwa tal-kawża: il-Franċiż
   
      Qorti tar-rinviju
   
   Cour d’appel de Paris
   
      Partijiet fil-kawża prinċipali
   
   
      Rikorrenti: Carrefour Hypermarchés SAS
   
      Konvenuta: ITM Alimentaire International SASU
   
      Domandi preliminari
   
   
               1)
            
            
               Tistabbilixxi jekk l-Artikolu 4(a) u (ċ) tad-Direttiva 2006/114/KE tat-12 ta’ Diċembru 2006 (1) li jipprovdi li “[i]r-reklamar komparattiv għandu […] jiġi permess fejn […] ma jqarraqx […] jagħmel paragun oġġettiv bejn wieħed jew iżjed mill-karatteristiċi essenzjali, relevanti, verifikabbli u rappreżentattivi ta’ dawk il-merkanziji u servizzi” għandux jiġi interpretat fis-sens li paragun tal-prezz ta’ prodotti mibjugħa minn stabbilimenti ta’ distribuzzjoni huwa leġittimu biss jekk il-prodotti jinbiegħu fi ħwienet identiċi f’dak li jirrigwarda l-format u d-daqs tagħhom,
            
         
               2)
            
            
               Tistabbilixxi jekk il-fatt li l-ħwienet li l-prezzijiet tagħhom huma pparagunati huma differenti f’dak li jirrigwarda l-format u d-daqs tagħhom jikkostitwixxix tagħrif importanti, fis-sens tad-Direttiva 2005/29/KE (2), li għandu neċessarjament jinġieb għall-attenzjoni tal-konsumatur,
            
         
               3)
            
            
               Fil-każ ta’ risposta affermattiva, tistabbilixxi sa liema grad u/jew b’liema mezz għandu jixxerred dan it-tagħrif lill-konsumatur.
            
         
      (1)  Direttiva 2006/114/KE tal-Parlament Ewropew u tal-Kunsill, tat-12 ta’ Diċembru 2006, dwar reklamar qarrieqi u komparattiv (ĠU L 376, p. 21).
   
      (2)  Direttiva 2005/29/KE tal-Parlament Ewropew u tal-Kunsill, tal-11 ta’ Mejju 2005, dwar prattiċi kummerċjali żleali fin-negozju mal-konsumatur fis-suq intern u li temenda d-Direttiva tal-Kunsill 84/450/KEE, id-Direttivi 97/7/KE, 98/27/KE u 2002/65/KE tal-Parlament Ewropew u tal-Kunsill, u r-Regolament (KE) Nru 2006/2004 tal-Parlament Ewropew u tal-Kunsill (Direttiva dwar Prattiċi Kummerċjali Żleali) (ĠU L 149, p. 22).